Prop. 151 S

(2012–2013)
Proposisjon til Stortinget (forslag til stortingsvedtak)

Pensjonar frå statskassa

Tilråding frå Arbeidsdepartementet 7. mai 2013, godkjend i statsråd same dagen. (Regjeringa Stoltenberg II)

Dokumentet på regjeringen.no

1 Innleiing

I samsvar med Grunnlova § 75 bokstav i, legg departementet med dette fram for Stortinget ei liste over dei pensjonane som gjeld mellombels, og som ikkje blei reviderte av det førre Stortinget.

I 2012 blei det løyvd kr 19.100.000 på kapittel 611 Pensjoner av statskassen. Det ligg ikkje føre eksakte tal for dei samla utgiftene til pensjon frå statskassa i 2012. Det skuldast at delar av utgiftene er knytte til tillegg i tenestetida til ein ordinær tenestepensjon frå Statens pensjonskasse. Desse utgiftene blir gjennom året mellombels bokførte på kapittel 612 Tilskudd til Statens pensjonskasse. På slutten av året skjer det ei ompostering frå kapittel 612 til kapittel 611 i sakene som gjeld pensjon av statskassa. Statens pensjonskasse har førebels ikkje fått på plass ei tilfredsstillande løysing for slik ompostering i dei nye IKT-systema, men dette vil skje i løpet av året. Ei førebels og forenkla ompostering tilseier at utgiftene til pensjon frå statskassa i 2012 er om lag kr 18.200.000. Departementet vil legge fram nøyaktig tal for dei samla utgiftene til pensjon frå statskassa i 2012 i proposisjonen for 2014.

I statsbudsjettet for 2013 er det løyvt kr 18.800.000 på kapittel 611, post 01, Pensjoner av statskassen.

2 Omtale av ordninga

Pensjon frå statskassa er ikkje ei pensjonsordning i vanleg forstand med krav til oppteningstid gjennom medlemskap. Det er ei særordning som gjev Stortinget høve til, ut frå ei vurdering av om det er rimeleg, å gje ei pensjonsyting til personar som ikkje har kunna tene opp pensjonsrettar på vanleg måte. Pensjonen byggjer ikkje på rettskrav, lov eller forskrift, og blir gjerne omtala som gåvepensjon (”billighetspensjon”). Departementet gjorde i Prop. 136 S (2011-2012) greie for kven som kan få pensjon frå statskassa.

Proposisjonen no gjeld berre lokalt tilsette ved norske utanriksstasjonar. Dei er i hovudsak borgarar i landet der dei arbeider. Nokre av dei lokalt tilsette er norske borgarar, og nokre av desse har òg vanleg medlemskap i Statens pensjonskasse frå 1. januar 1996 gjennom å ha medlemskap i norsk folketrygd. For tida før 1. januar 1996 blir pensjon av statskassa gjeve som tillegg til den pensjonsgjevande tenestetida. I vedlegget blir denne tida omtala som tilleggstid. Beløpet for desse personane er oppgitt som ein bruttopensjon. Pensjonen skal samordnast med pensjonen frå folketrygda, og pensjonen som blir betalt ut blir difor mindre.

Lokalt tilsette ved norske utanriksstasjonar skal som ein hovudregel sikrast gjennom lokale trygde- og forsikringsordningar. Dette er òg teke inn i utanriksinstruksen: ”lønns- og arbeidsbetingelser skal nedfelles i en arbeidskontrakt som skal være i samsvar med tjenestelandets lover og regler. Lokalt ansatte skal sikres gjennom adekvate lokale trygde- og forsikringsordninger.”

Utanriksstasjonane skal sjølve syte for at det blir oppretta lokale trygde- og forsikringsordningar, og dei aller fleste er i dag omfatta av slike lokale ordningar. Unnataksvis kan det likevel hende at det ikkje finst lokale ordningar, eller at dei aktuelle ordningane ikkje sikrar dei tilsette tilstrekkeleg. I ein slik situasjon kan utanriksstasjonen søkje om pensjon frå statskassa. Sjølv om pensjonsrettane til dei lokalt tilsette er tekne inn i arbeidskontrakten etter utanriksinstruksen, kan tilhøve i tenestelandet, til dømes politisk uro, høg inflasjon og stor uvisse med omsyn til bank- og forsikringsordningar, føre til at vedkomande ikkje får den ytinga han eller ho har opparbeidt seg rett til ved alderdom, uførleik eller tap av forsørgjar.

Utanriksdepartementet har i den seinare tida lagt stor vekt på å syte for at stasjonane følgjer opp instruksen så langt råd er, og sikre at dei lokalt tilsette ved utanriksstasjonane er med i lokale ordningar. Dette blir gjort gjennom kurs og opplæring av ansvarlege medarbeidarar, og ved pålegg til alle stasjonane om å følgje opp. Samstundes blir det gjort klart at pensjon frå statskassa berre kan bli gjeve i særskilde høve der lokale ordningar ikkje finst eller ikkje sikrar dei tilsette godt nok. Utanriksdepartementet arbeider for tida med ei brei kartlegging av arbeidsvilkåra til lokalt tilsette, inkludert pensjonsordningar.

Eventuell yting frå lokal pensjonsordning skal kome til frådrag i pensjonen frå statskassa. Lokale ytingar som blir utbetalte månadleg, blir i hovudsak samordna som pensjonar frå norsk offentleg tenestepensjonsordning. I staden for månadlege utbetalingar er det i nokre land vanleg at pensjonen blir betalt ut som eit eingongsbeløp på pensjoneringstidspunktet. Slike ytingar kjem til frådrag i pensjonen frå statskassa ved at tidspunktet for utbetaling av den norske pensjonen blir utsett.

Tilråing

Arbeidsdepartementet

tilrår:

At Dykkar Majestet godkjenner og skriv under eit framlagt forslag til proposisjon til Stortinget om pensjonar frå statskassa.

Vi HARALD, Noregs Konge,

stadfester:

Stortinget blir bede om å gjere vedtak om pensjonar frå statskassa i samsvar med eit vedlagt forslag.

Forslag
til vedtak om pensjonar frå statskassa

I

Opplysningar om søkjaren

Pensjon

Nr.

Namn

Alder ved avskjeden (for etterlatne, noverande alder)

Tenestestad

Vedteke

Pr. mnd

Gitt frå

Merknad

Utanriksdepartementet

1

Elena Gontsjarova

50

Murmansk

13.2.2012

917

1.1.2012

2

Oscar Hugo Hoyos

65

Bern

28.3.2012

2979

1.1.2012

3

Svetlana Karpusjina

65

Moskva

26.4.2012

2127

1.6.2012

4

Liv Gudvor Aure Olli

67

Helsingfors

29.5.2012

6135

1.8.2010

Tilleggstid

5

Rita Anja Methi Huste

60

Houston

9.7.2012

4664

1.4.2012

Tilleggstid

6

Subrimaniam Subrimaniam

72

Kuala Lumpur

27.7.2012

1719

1.9.2012

7

Hassan Emara

65

Kairo

15.8.2012

2742

1.10.2012

8

Benjamin Agunos

65

Abu Dhabi

9.11.2012

3762

1.9.2013

9

Sonja Mcleod

60

Harare

9.11.2012

7798

1.8.2012

Tilleggstid

10

Neeta Sharma

60

New Delhi

9.1.2013

3819

1.1.2015

11
Julie Bhushan
57
New Delhi
9.1.2013
5558
1.7.2015

12

Nasreen Hossain

57

Dhaka

11.1.2013

4065

1.4.2014

13

Michael Lees

57

Dhaka

14.1.2013

2459

1.8.2013

14

Vasant Buranactucanont

67

Bangkok

12.3.2013

1558

1.1.2013

15

Karin Figenschow Biancarelli

70

Paris

25.3.2013

3222

1.1.2013

Tilleggstid